ലെനോവോ കെ6 പവറിന്റെ 4 ജിബി റാം വേരിയന്റ് ജനുവരി 31 ന് ഇന്ത്യൻ വിപണിയിലെത്തും . ഫ്ലിപ്കാർട്ടിലൂടെ മാത്രമായിരിക്കും വിൽപന . 9 , 999 രൂപ വിലയുള്ള ലെനോവോ കെ 6 പവറിന്റെ 3 ജിബി റാം വെർഷൻ കഴിഞ്ഞ ഡിസംബർ ആറിനു ഇന്ത്യയിലെത്തിയിരുന്നു . പുതിയ സ്റ്റോറേജ് വെർഷനുള്ള മറ്റൊരു ഫോണും പുറത്തിറക്കാൻ കന്പനി പദ്ധതിയിടുന്നുണ്ട് . എന്നാൽ ഇതുസംബന്ധിച്ച കൂടുതൽ വിവരങ്ങൾ കന്പനി പുറത്തുവിട്ടിട്ടില്ല . സിൽവർ , ഗോൾഡ് , ഡാർക്ക് ഗ്രേ എന്നീ കളറുകളിൽ ലെനോവോ കെ6 പവർ ഫോണുകൾ ലഭിക്കും . 5 ഇഞ്ച് ഫുൾ എച്ച്ഡി യാണ് ഫോണിൻറെ സ്ക്രീൻ . 1080×1920 പിക്സലാണ് സ്ക്രീൻ റെസല്യൂഷൻ . 4000 എംഎഎച്ചാണ് ഫോണിൻറെ ബാറ്ററി ശേഷി . ഡോൺബി ആറ്റം ഓഡിയോ എൻഹാൻസ്മെൻറും ഈ ഫോണിനുണ്ട് .